Bobby Farrell

Alfonso Roberto (Bobby) Farrell (☆ 6 di oktober 1949 na San Nicolas – † 30 di december 2010 na San Petersburgo, Rusia) tawata un bailado, cantante y disk jockey Arubano y miho conoci como integrante di Boney M., un grupo di pop y disco di añanan 1970.Wainright, Martin,  Boney M singer Bobby Farrell dies at 61, The Guardian (30 december 2010) Mundialmente e grupo ta conoci pa su cancionnan Rivers Of Babylon, Daddy Cool y Rasputin. E conocido cantante di Boney M a fayece, 24ora.com

Bida
El a nace na Aruba den cuidad di San Nicolas, unda el a biba te cu su 15 aña. Despues di caba scol, el a traha como marinero pa dos aña, biahando rond mundo prome cu a biba na Noruega. For di e Noruega el a bay biba na Hulanda, unda el a haya trabou como DJ prome cu haya su fama na Alemania.

Na 1981, Farrell a casa cu Jasmina Shaban, un modelo di Skopje, Macedonia.Slobodenpecat 41 years have passed since the Skopje "wedding of the decade": The whole Balkans wrote about the newlyweds Boney M and Jasmina Shaban. Consulta 2 di maart 2025. Nan a haya dos yiu hunto, Zanilia y Zanin. Nan a divorcia na 1995. Farrell tabatin un yiu muhe di un relacion anterior. In Memoriam Bobby Farrell. Consulta 2 di maart 2025.


 Carera cu Boney M. 
Na Alemania, el a traha mas como un DJ te cu e productor Frank Farian a dun'e un luga den e grupo nobo di Boney M na 1976. E grupo tabatin diferente hits den top 10 na Europa den añanan '70 y '80.Official Charts.  Boney M. Consulta 2 di maart 2025.

El a bira e cantante den e grupo, aunke despues Farian a revela cu no tabata Farrell sino e mes tabata canta e parti masculino den nan cantica. Segun Liz Mitchell, un di e cantantenan femenino di e grupo, e y Farian a canta den e hit-recordings, cu Farrel contribuyendo na e grupo vooral cu su stage presence y baile. N-TV "Wij waren zwart en nergens goed voor" Boney M.-zanger beschuldigt" . Consulta 2 di maart 2025. E grupo a separa na 1985. Farrel a duna show en bibo na varios encarnacion di Boney M.

Na 2005 el a baila den e videoclip di Roger Sanchez di Turn on the Music.

 Ultimo añanan 
Farrell a biba hopi aña na Amsterdam den e bisindario di Gaasperdam den Amsterdam Zuidoost. Despues di e desolucion di e grupo na 1985, Farrell a sigui duna show bou di e nomber Boney M. Featuring Bobby Farrell. 

El a fayece riba mainta dia 30 di december 2010, na edad di 61 aña, den un hotel na San Petersburgo. E anochi prome el a duna un show den e ciudad. Su manager, John Seine, a bisa cu Farrell tabatin keho di halament'i rosea despues di a duna show cu su banda atardi. No a haci e causa di fayecemento publico, aunke ta specula cu e tabata a causa di problema di curason cu Farrell tabatin pa basta tempo.Bobby Farrell (61) overleden, nu.nl (30 december 2010) Boney M's Bobby Farrell has died, aged 61, rte.ie (30 december 2010) E curpa di Farrell a wordo haya door di e trahado di hotel despues di no a lanta mainta. Ta coincidencia cu Farrell a fayece riba e aniversario di e morto di Grigori Rasputin tambe na San Petersburgo.Boney M singer Bobby Farrell dies aged 61, BBC News.

E otro miembronan di Boney M., hunto cu yiu muhe di Farrell, a oficia un tributo pa Farrell despues di su fayecemento na 2010. E cantantenan Liz Mitchell, Maizie Williams y Marcia Barret, a reuni pa prome biaha desde e desolucion di e banda, na Stadsschouwburg na Amsterdam. DailyMail Boney M's singers reunite to pay tribute to Bobby Farrell at musical funeral. Consulta 2 di maart 2025.Werkgroep Caraibische Letteren. Muzikaal afscheid van Bobby Farrell. Consulta 2 di maart 2025.

 Discografia 
Single
 1982: Polizei / A Fool In Love
 1985: King of Dancing / I See You
 1987: Hoppa Hoppa / Hoppa Hoppa (instrumental)
 1991: Tribute To Josephine Baker
 2004: Aruban Style (Mixes) S-Cream con Bobby Farrell
 2006: The Bump EP

Bobby Farrell's Boney M. / Boney M. Featuring Bobby Farrell / Bobby Farrell Featuring Sandy Chambers

 2000: The Best Of Boney M. (DVMore)
 2001: Boney M. – I Successi (DVMore)
 2001: The Best Of Boney M. (II) (recopilacion)
 2001: The Best Of Boney M. (III) (recopilacion)
 2005: Boney M. – Remix 2005 (cu Sandy Chambers) (recopilacion) (Crisler)
 2007: Boney M. – Disco Collection (recopilacion)

Nota: tur e trabou aki ta grabacion di e exito di e grupo di Boney M., no e version original.

 Link externo 
website di Bobby Farrell
ITN ta reporta e morto di Farrell

Category:Kantante
Category:Hende
Category:Arubano konosí